Verificació després de reparació o modificació
Vista l'Ordre de 2 de setembre de 1996 del Ministeri de Foment (BOE núm. 228, de 20.9.1996), per la qual es regula el control metrològic de l'Estat sobre els registradors de temperatura en el transport de productes ultracongelats per al consum humà;
Vist el Decret 199/1991, de 30 de juliol, pel qual es determinen els òrgans competents en matèria de control metrològic (DOGC de 14.10.1991);
A fi de facilitar l'aplicació del control en les fases de verificació després de reparació o modificació i de verificació periòdica, i en exercici de les atribucions que tinc conferides,
2.1 Dins de l'àmbit territorial de Catalunya, el control metrològic periòdic o postreparació dels registradors de temperatura el faran el Laboratori General d'Assaigs i Investigacions o les entitats verificadores expressament autoritzades per a aquesta finalitat per la Direcció General de Consum i Seguretat Industrial del Departament d'Indústria, Comerç i Turisme.
2.2 D'acord amb el que estableix l'apartat anterior, les sol·licituds de verificació previstes a l'Ordre de 2 de setembre de 1996, del Ministeri de Foment (BOE núm. 228, de 20.9.1996) s'adreçaran al Laboratori General d'Assaigs i Investigacions o a les esmentades entitats verificadores.
3.1 Les entitats que vulguin ser autoritzades per fer el control metrològic indicat a l'article anterior ho sol·licitaran a la Direcció General de Consum i Seguretat Industrial presentant davant d'aquest òrgan o bé davant de la Delegació Territorial del Departament d'Indústria, Comerç i Turisme corresponent la documentació següent:
a) Els documents acreditatius de la personalitat jurídica de l'entitat sol·licitant.
b) La relació dels mitjans tècnics disponibles per a la realització dels controls amb la indicació de les seves característiques.
c) La relació i la quantificació del personal, amb la documentació acreditativa de la seva relació laboral.
d) Una declaració sobre la independència i la neutralitat en les seves actuacions, així com de l'observança dels preceptes legals vigents per part de l'entitat i de cadascun dels membres del personal inspector.
e) El programa de calibració de l'equip de verificació, amb un certificat de la darrera calibració efectuada.
f) Model de certificat acreditatiu de la verificació periòdica o postreparació.
3.2 La Direcció General de Consum i Seguretat Industrial autoritzarà les entitats verificadores, mitjançant resolució expressa; hi haurà una relació de les esmentades entitats a disposició del públic a les delegacions territorials del Departament d'Indústria, Comerç i Turisme.
Si l'òrgan competent no dicta la resolució expressa en els terminis legalment establerts s'entendrà desestimada la sol·licitud d'autorització.
4.1 Els titulars de registradors de temperatura en servei estaran obligats a sol·licitar cada dos anys la verificació periòdica dels seus instruments; n'estarà prohibit l'ús en el cas que no se superi aquesta fase de control metrològic.
El termini de validesa de l'esmentada verificació és de dos anys.
4.2 La sol·licitud de verificació periòdica es presentarà al Laboratori General d'Assaigs i Investigacions o a qualsevol entitat verificadora autoritzada, i s'hi adjuntarà el butlletí establert a l'annex 2 d'aquesta Ordre, degudament emplenat.
6.1 Els registradors de temperatura verificats amb resultat desfavorable quedaran inhabilitats per a la prestació de servei.
Per assegurar l'esmentada inutilització seran precintades per l'entitat verificadora autoritzada, la qual deixarà constància d'aquest fet adherint una etiqueta, en un lloc visible, que indiqui l'esmentada inhabilitació.
6.2 L'entitat verificadora autoritzada que hagi fet aquesta verificació desfavorable ho notificarà, en el termini de 24 hores, a l'òrgan competent del Departament d'Indústria, Comerç i Turisme per raó de la ubicació del registrador de temperatura.
8.1 S'entendrà per reparació subjecta a verificació qualsevol intervenció sobre el registrador que, sense alterar les característiques tècniques del model, substitueixi un o més elements que influeixin directament a la medició de temperatura.
8.2 S'entendrà per modificació qualsevol intervenció sobre el registrador que comporti algun canvi a les característiques tècniques del model.
Una modificació obligarà, per a la posada en funcionament del registrador de temperatura, a complir el que disposa l'Ordre de 2 de setembre de 1996 del Ministeri de Foment (BOE núm. 228, de 20.9.1996), per la qual es regula el control metrològic de l'Estat sobre els registradors de temperatura en el transport de productes ultracongelats per al consum humà.
8.3 La reparació o modificació dels registradors de temperatura, podrà fer-la només una persona o entitat inscrita al Registre de control metrològic, conforme amb el que estableix el Reial decret 1618/1985, d'11 de setembre.
La inscripció a l'esmentat Registre exigirà el compliment dels requisits fixats a l'annex 1 d'aquesta Ordre.
9.1 La persona o entitat que hagi reparat o modificat un registrador de temperatura, una vegada comprovat el seu correcte funcionament i que les seves medicions es troben dintre dels errors màxims permesos, col·locarà novament els precintes que hagi aixecat per dur a terme la reparació o modificació.
9.2 Els precintes utilitzats per empreses reparadores i els de les empreses verificadores autoritzades seran aprovats per la Direcció General de Consum i Seguretat Industrial.
10.1 Una vegada reparat o modificat un registrador de temperatura, el seu titular haurà de sol·licitar la verificació de l'aparell, prèvia a la posada en marxa, al Laboratori General d'Assaigs i Investigacions o a una entitat verificadora autoritzada, amb indicació de l'objecte de la reparació i especificació dels elements substituïts i els ajustaments i controls efectuats.
La sol·licitud es presentarà acompanyada d'un butlletí degudament emplenat, on constaran les dades que s'indiquen a l'annex 2, a efectes de la identificació de l'instrument i del seu titular.
10.2 Els assaigs a realitzar en la verificació després de reparació o modificació seran els que estableix l'annex 4 d'aquesta Ordre.
10.3 Pel que fa al procediment de verificació i actuació, en cas de resultat favorable s'aplicarà allò que disposa l'article 5.
Així mateix, en cas de resultat desfavorable, s'aplicarà l'article 6.
10.4 Quan la reparació hagi estat efectuada per una empresa dotada de laboratori habilitat per a la verificació primitiva, la verificació que l'esmentada empresa efectuï després de la reparació, seguint el procediment indicat a l'article 4, serà convalidada com a verificació oficial.
10.5 La verificació després de reparació o modificació tindrà els mateixos efectes de la verificació periòdica.